UN SERIAL ORIGINAL NETFLIX
Hipodromul Epsom este înțesat de peste 500,000 de oameni.
Acum sosește Maiestatea Sa Regina, pentru a urmări derbiul de încoronare.
Mașina ei, purtând stindardul regal,
înaintează fără grabă de la gara Tattenham Corner.
Însoțită de ducele de Edinburgh,
regina face cu mâna oamenilor, care îi primesc cu aclamații.
Mulțimea își revarsă aprecierea față de frumoasa pereche,
simbolul unei epoci noi.
Jumătate de milion de oameni !
Pe un hipodrom.
Datorită încoronării, sora ta a devenit cea mai faimoasă femeie din lume.
Da.
Dar eu sunt cea mai norocoasă.
- Călătoria romantică în Rhodesia... - Misiunea oficială în Rhodesia.
- Cu bărbatul pe care îl iubesc... - În secret.
...mă va face cea mai fericită.
Am un subiect, șefu'. E important.
Dacă nu e despre familia regală, sunt numai urechi, Bill.
E despre familia regală, șefu'.
Dă-mi voie să ghicesc. Datorită unei tinere frumoase
și unei scurte ceremonii televizate...
Mulțumesc, Bob.
...o instituție anacronică, obosită, a fost revitalizată,
țara e eliberată de austeritatea raționalizării și războiului
și și-a restabilit poziția de mare putere mondială,
tocmai când părea s-o piardă. Ce baliverne !
- Un păhărel ? - N-ar trebui.
- Hai, că e aproape amiază. - Ziarele, domnule.
- Mulțumesc, Mary. - Îmi fac datoria.
- Prințesa Margaret. - Ce-i cu ea ?
În ziua încoronării, la plecare,
am văzut-o luând o scamă de pe uniforma unui bărbat.
- O scamă ? - Da.
Bill, credeam că suntem reporteri serioși !
Dar e ceva serios.
Bărbatul în cauză, ofițer al palatului în vremea tatălui ei,
comandorul Peter Townsend, e un om de rând.
Și stați să auziți: un om de rând divorțat !
Când gașca asta dă peste divorț, rezultă ori o reformă, ori o abdicare.
Se vor ciocni iar Biserica și statul ? E un subiect important.
Ca și avioanele cu reacție prăbușite
și restructurarea puterii în URSS după moartea lui Stalin.
Dați-mi voie să scriu articolul. Am o presimțire.
Bazată pe ce ?
Ce te-a apucat ?!
Culesul unei scame de pe haina unui bărbat e un gest intim ca sărutul.
Mai intim chiar, sugerând că sărutul s-a produs deja.
Regret, Bill, nu pot ține prima pagină pentru o scamă.
Lăsați-mă să-l scriu și apoi decideți.
Bine.
Vezi să fie piperat.
- Efervescent. - Da, domnule !
ȘTIRE BOMBĂ
SALONUL PRINCIPAL
Centrala. Bună dimineața, Alteță !
Bună dimineața ! Cu sora mea, vă rog.
O clipă, vă rog.
- Londra. - Palatul Buckingham, te rog.
- Victoria 4832. - Rămâneți pe fir.
Palatul Buckingham, bună dimineața !
Vorbiți, vă rog !
Alteța Sa Prințesa Margaret o caută pe Maiestatea Sa.
- Desigur, domnule. - Mulțumesc.
Rămâneți pe fir.
Prințesa Margaret pentru Maiestatea Sa.
Mulțumesc.
Alo ?
Alteța Sa Prințesa Margaret o caută pe Maiestatea Sa.
Salonul pentru micul dejun, domnule.
- Salonul pentru micul dejun. - Da, domnule.
La telefon, doamnă.
Da.
- Maiestate, Alteța Sa Prințesa Margaret. - Mulțumesc.
- Bună ! - Bună !
Mă întrebam dacă ai o seară liberă, ca să cinăm cu toții.
- Înainte să plec în Rhodesia. - Sunt sigură că am.
- Joi ? Mama e plecată. - Trebuie să verific.
- Minunat ! - Ce înseamnă "cu toții" ?
Tu, eu, Philip și...
Aș vrea să-l invit pe Peter, dacă se poate.
- Pe acel Peter ? - Da, pe el.
- Ce vrea să spună exclamația ? - Nimic. Va fi plăcut, atât.
Am vrea să discutăm ceva cu tine.
Iar exclami ?
- Scuze. Primesc un indiciu ? - Nu.
- Termină ! - Scuze.
- Deci joi seară ? Verifici ? - Da.
Va fi foarte plăcut.
Minunat.
Am ajuns.
- Domnule... - Minunat, mulțumesc.
- Cum te cheamă, scumpo ? - Vă mulțumesc, domnilor !
Vă mulțumesc foarte mult, domnilor !
Sunteți prea amabili.
Azi avem un oaspete special,
proaspăt întors după un an petrecut în Cairo postrevoluționar,
în calitate de fotoreporter.
Camaradul nostru din Clubul de Prânz, Tony Longdon !
Bravo, Longdon !
Mulțumesc, prieteni. Mă bucur că m-am întors.
Doamnelor, am putea să tragem jaluzelele ?
Minunat !
Cum spunea baronul, sunt proaspăt sosit de pe străzile din Cairo.
Încă încerc să diger uraganul revoltelor populare,
al puciului și al revoluției la care am fost martor.
Afurisiți de indigeni !
Îl știți toți pe regele Farouk. Un personaj pitoresc.
- Avea peste 100 de mașini. - Aproape câte am eu.
- Le vopsise pe toate în roșu. - Splendid !
Gonea cu ele pe străzile din Cairo,
trăgând cu pistolul în pietonii care îi ieșeau în cale.
- Bravo ! - Vânătoare de țărani !
Probabil de aceea a fost silit să abdice anul trecut.
Acum, numele acestui Nasser e pe buzele tuturor.
Cu charisma lui, poate unifica nu doar propria țară,
ci toată lumea arabă,
stârnind sentimente antioccidentale și antimonarhice.
Acesta e hotelul Shepheard's.
Un hotel britanic renumit, simbol al domniei coloniale.
Înainte de revolte...
- Dumnezeule ! - Și după.
Ce scrie acolo ?
"Moarte imperialiștilor !"
Totuși, nu e chiar totul sumbru.
Mike, am ceva special pentru tine.
Așa mai zic și eu !
- Dă-i bacșiș ! - Nu-i spune soției mele !
Bun sfat !
- Unde ai fost azi ? - Nicăieri.
Mă rog, undeva, evident, dar pentru tine n-ar fi interesant.
Un club de prânz.
- Unde ? - În Soho.
Numai bărbați.
Care discută despre femei.
Nu, despre Egipt, dacă vrei să știi,
și despre revoluția recentă de acolo,
plus frământările din Croația, Albania, Muntenegru, Iugoslavia, Ungaria, Italia.
Te rog să reții.
Și puțin despre sexul frumos, la cafea și ocazionalul coniac.
E un club masculin, ce vrei ?
- Cine sunt oaspeții serii ? - Nimeni.
- Doar noi doi, Margaret și... Peter. - Poftim ? Peter Townsend ?
- De ce ne-am îmbrăcat elegant ? - Ea a insistat.
A vrut să fie un eveniment special.
Cu el ? Nu e o contradicție în termeni ?
A fost cumva băiat obraznic ?
Știu cât știi și tu.
Va fi bine.
Hai să mergem !
- Am dori să rămânem singuri. - Da, doamnă.
Lăsați !
Mulțumesc.
Scuze...
V-am invitat astă-seară
pentru că voiam să discut ceva cu voi.
Cred că știți deja
că, de-a lungul anilor, Peter stând atâta timp cu noi,
departe de familia lui, între noi s-a născut o prietenie.
Moartea tatei a fost o mare lovitură pentru mine,
tu ai ajuns tot mai ocupată cu urcarea pe tron și încoronarea,
astfel că Peter mi-a devenit unicul tovarăș, la fel și eu, lui.
Anul trecut, în decembrie, când i s-a pronunțat divorțul,
a fost firesc să începem amândoi să ne gândim ce fel de...
...viitor am putea avea împreună.
Am ajuns la o concluzie, în aprilie, chiar înainte de încoronare,
anume că, într-o zi...
...vrem să...
Știți voi...
- Să vă căsătoriți ? - Da !
Doamne !
Desigur, suntem conștienți de complicațiile existente.
Lilibet, știi de noi de câtva timp.
Nu se poate să te fi șocat prea tare.
Nu, câtuși de puțin.
E minunat !
- Vreți să ne puneți vreo întrebare ? - Soția ta știe ?
- Fosta soție. - Da. Am discutat deschis.
- Nu există animozitate. - Mă bucur !
- Dar băieții ? - Știu, și par să se bucure.
Așadar...
...am consimțământul tău ?
Ca suverană...
Ei bine...
Desigur, trebuie să cer sfaturi despre cum și unde și...
Toate chestiunile oficiale, dar, dacă asta îți dorești...
Mai mult decât orice pe lume.
- Atunci, ca sora ta, nu mă opun. - Îți mulțumesc !
Mulțumesc ! Sunt nespus de fericită.
Felicitări amândurora !
Mulțumesc, domnule.
"Philip" de acum înainte, cred.
Mulțumesc, domnule. Adică Philip.
Știai ?
Nu de profunzimea relației.
Și nu te-ai gândit să-mi spui ?
Nu-mi place. Deloc.
În primul rând, se va stârni un scandal uriaș.
Nici nu-mi par potriviți. E prea bătrân pentru ea.
Și a avut o "cădere nervoasă" în timpul războiului.
Asta ține de trecut.
În plus, de aceea se înțelegea atât de bine cu tatăl meu.
- Mai e și plictisitor. - Nu e plictisitor.
Până la lacrimi ! Sunt sigur că am cunoscut plante mai interesante.
Plus că situația e foarte neplăcută pentru tine.
Cum așa ?
Din cauza situației în care te pune, ca soră și ca regină.
Au uitat toți deja de catastrofa care e unchiul tău ?
Situația e diferită.
Un partener divorțat, celălalt din familia regală ? Îmi pare similară.
Asta a fost acum 17 ani ! Lumea s-a schimbat.
Restul lumii, da, dar la curtea de la St. James nu se schimbă nimic.
În plus, avem un fiu moștenitor.
Nu există nicio perspectivă realistă ca Margaret să devină regină.
Iar atracția e de înțeles.
- Față de Peter ? - Da. E un erou de război chipeș.
- Un erou de război divorțat. - Și fără nicio vină în divorț.
Nu. Într-un divorț, nu există parte fără nicio vină.
Soția lui a avut o aventură cu alt bărbat.
Fiindcă el era mereu aici, învârtindu-se după sora ta.
- Se îngrijea de tatăl meu. - Și se învârtea după sora ta.
Încetează...
Credeam că-ți place.
Să-mi placă ? Îl respect, desigur, pentru faptele din război,
joacă bine bridge și e pilot bun.
- Și o influențează în bine pe Margaret. - Oare ?
Dacă ar avea o influență pozitivă, și-ar drege relația cu soția
și ar lăsa-o pe Margaret în pace.
- Noapte bună, Bill ! - Noapte bună !
"...potențial..."
- Noapte bună, domnule ! - Sper că e bun !
Este.
- Drăcia dracului ! - Ați spus "piperat".
- Piperat e una. Asta-i dinamită ! - Știu.
- Ce faceți ? - Nu-l pot publica fără aprobare.
- Cum ?! - Nu te uita așa la mine !
Fii puțin realist, ce naiba !
Margery, bună ! E acolo ? Da, doar câteva minute.
Nu e doar incendiar, ci încalcă toate regulile !
Care reguli, domnule ?
Regulile nerostite privitoare la deferența și respectul
arătate de presă familiei regale.
Dar acele reguli s-au schimbat
când au invitat televiziunea la încoronare !
A fost dreptul lor și o uriașă concesie.
- Față de ce ? - Interesul populației.
A fost și în interesul lor.
Au o poziție mai bună ca oricând !
Ca a patra putere în stat, trebuie să ne punem întrebarea:
acceptăm să fim folosiți sau avem vocea noastră, independentă ?
Nu face pe moralistul cu mine !
Dacă nu publicăm noi știrea, credeți că n-o va face nimeni ?
Știu că o mai adulmecă mulți, domnule.
Mulțumesc că m-ai anunțat.
Pentru puțin, Tommy. Îți mulțumesc pentru înțelegere.
- Îmi pare rău. - Mie îmi pare rău.
Îmi închipui că e greu să-ți dicteze astfel un angajat.
- Nu mi-a dictat. - Îmi scapă ceva ?
Ai spus că redactorul te-a anunțat ce va publica în ziarul tău.
Da. Dar nu-i pot impune mereu ce să publice.
Credeam că tocmai la asta servește să ai un ziar.
Tommy, vreau doar să te ajut.
Încearcă să vezi amabilitatea gestului meu.
Care gest ? Că vei tipări un articol
care va tulbura profund membri importanți,
ba chiar cei mai importanți membri ai familiei regale ?
Că te previn, că te atenționez.
Mă arunc în genunchi de atâta recunoștință !
Jos cu tine !
Închide ușa, te rog !
Maiestate, presa se pregătește să publice un articol
care îl prezintă pe Peter Townsend
nu doar drept partenerul prințesei Margaret,
ci și drept viitorul ei soț.
Am înțeles că ziarul va include un profil al comandorului Townsend,
detalii ale căsniciei sale și ale divorțului ulterior,
precum și un editorial despre alte notabilități divorțate
care au avut asocieri cu membri ai familiei regale.
Să negăm totul ?
Cu tot respectul, doamnă, e cam târziu pentru asta.
Porumbelul a zburat deja.
Alteță !
Alteță, vă caută Maiestatea Sa Regina.
La telefon.
- Bună ! - Bună ! Te prind într-un moment prost ?
Nu, toate momentele sunt bune !
Mi-am tot scormonit creierii cum să te ajut cel mai bine.
Așa cum știi, Biserica Anglicană nu permite
recăsătorirea celor divorțați,
dacă fostul soț sau fosta soție trăiește.
Da.
Mă întrebam dacă tu și Peter v-ați gândit la Scoția.
- Să trăim acolo ?! - Nu. Pentru nuntă.
De ce ? Fiindcă ar fi mai discret așa ?
Mă gândeam, de fapt, la motivele legale.
În Biserica Scoțiană, cununia nu e un sacrament.
Nu are aceeași putere ca aici.
Adică am putea chiar să ne cununăm la biserică ?
Trebuie să verific, dar așa cred.
Ar fi fantastic !
- Îți mulțumesc mult, Lilibet. - Mi-ar face și mie viața mai ușoară.
- Iartă-mă, Lilibet. - Pentru ce ?
Cred că te va vizita mama pentru povestea asta.
Îmi dau seama că nu-i fac nimănui viața mai ușoară,
cu atât mai puțin ție.
Dar sunt decisă să fac asta pentru tine, să-ți dau ceea ce vrei.
Mulțumesc.
- Abia aștept să-i spun lui Peter ! - Trebuie să închid.
- Tommy... - Maiestate...
Mamă ! Ce surpriză !
Sunt mama a două fiice pe care le iubesc la fel de mult.
Se pare că fiecare are probleme la fel de mari.
Desigur, vrem ca Margaret să fie fericită lângă bărbatul dorit.
Da.
Dar trebuie să facem tot ce putem ca să te protejăm pe tine, ca regină.
- Și ca soră. - De ce să mă protejați ?
I-am dat cuvântul lui Margaret, sunt decisă să o susțin.
Se pot căsători în Scoția, unde nu sunt eu capul Bisericii.
Maiestate, mă tem că problema e mai complexă.
Să vorbim deschis.
Dacă Margaret s-ar căsători cu Peter, ar fi un scandal.
Nu-ți confunda popularitatea actuală cu siguranța pe termen lung !
Aventura unchiului tău și abdicarea aproape că au distrus monarhia.
Și această situație ar putea.
Tommy...
Doamnă, ce știți despre legea căsătoriilor regale, din 1772 ?
- George al II-lea ? - Al III-lea, doamnă.
Avea doi frați mai mici, William și Henry.
Ambii au făcut, presupun, mariaje indezirabile.
Unul, cu o scorpie ilegitimă, celălalt, cu o femeie ușoară,
stârnind revoltă în parlament și Biserică.
George al III-lea i-a cerut prim-ministrului, lordul North,
să dea urgent legea căsătoriilor regale, pentru a împiedica pe viitor
pe orice tânăr prinț sau prințesă să facă o partidă imprudentă,
care să amenințe integritatea casei regale.
Legea spune că, până la 25 de ani, orice membru al familiei regale
se poate căsători doar cu încuviințarea suveranului.
- Dar ? - Dar nu și după aceea.
- Înțeleg. - Așadar...
Dacă Margaret ar aștepta să împlinească 25 de ani,
ar fi liberă să ia ce decizie vrea, fără consimțământul tău.
Important e
că, astfel, ți-ar fi protejată relația cu Biserica și parlamentul.
Eu văd avantajele acestei soluții, dar ei ce îi oferă ?
Are doar 23 de ani, mamă ! Ce face între timp ?
Între timp, ea și Peter așteaptă.
- Preferabil fiecare în altă țară. - Poftim ?!
Numai așa se pot limita consecințele poveștii, doamnă.
O IDILĂ REGALĂ EXPUNE MONARHIA LA RISCURI
Mulțumesc, domnule.
- Bună dimineața, domnule ! - Nu-mi sta în cale !
Intră !
O IDILĂ REGALĂ EXPUNE MONARHIA LA RISCURI
Nu, Margaret !
Margaret !
Doar până împlinești 25 de ani. Apoi vei fi liberă să faci ce dorești.
Uită-te în ochii mei și spune-mi: e o numire sau exilare ?
O numire, îți garantez !
O cale de a gestiona povestea, de a închide gura presei.
- Nu o încercare de a ne despărți ? - Sigur că nu !
Și tata m-a pus să aștept, cu Philip.
Trei luni, nu doi ani !
Doi ani, gândește-te !
De ce m-ai amăgit cu Scoția ?
Iartă-mă...
Bine.
- Dacă accept, îmi promiți că exilul... - Numirea.
Exilul va începe după călătoria în Rhodesia ?
Știi cât de mult o așteptăm !
Ne refuzi și asta ?
E delicat să fiți văzuți împreună.
Fotografii... Ar umbri totul.
Dar, când te întorci, veți avea un răgaz împreună.
Singuri.
Îți promit !
Mi-au oferit Johannesburgul. Am refuzat.
Apoi Singapore.
Am refuzat din nou.
Atunci au revenit cu Bruxelles.
E mohorât, dar măcar e aproape.
Toată treaba asta pare o pedeapsă absolut inutilă și nejustificată.
Știu.
Poate sora ta a simțit-o.
Așa se explică vizita mea în Irlanda de Nord.
Cu ce scop ?
O însoțesc la Belfast, săptămâna asta,
pentru o demonstrație publică de aprobare.
Asta e ceva, cred.
Totuși, nu înlocuiește Rhodesia.
Pe Philip nu l-a vrut nimeni.
Ea s-a încăpățânat și l-a obținut pe bărbatul pe care și-l dorea, nu ?
Într-adevăr.
Ar trebui să ne întoarcem.
- Vino ! - Nu, stai ! Sărută-mă !
Știi că acasă ne va fi imposibil.
- Maiestate... - Tommy...
- Trecem în revistă ordinea de zi ? - Da.
Ne întâmpină la aeroport
guvernatorul Irlandei de Nord, lordul Wakehurst.
De acolo, mergem la hotarul orașului Belfast,
unde ne întâmpină lordul locotenent al orașului.
După aceea, ne vor fi prezentați lordul primar, Percival Brown,
și secretarul primăriei, John Dunlop.
Urmează un prânz primar la sediul civic.
Invers, cred.
- Poftim ? - Un prânz civic, la sediul primăriei.
- Iertare. - E totul bine ?
Sper sincer că n-am greșit invitându-l pe comandor să ne însoțească.
Nu ți-a plăcut niciodată.
Mi-a plăcut cât și-a făcut treaba și și-a știut lungul nasului.
Tatăl meu îl stima profund.
Ca membru al personalului, nu ca membru al familiei.
Ne-a fost tuturor bun prieten.
Prea bun, aș spune. Făcând asta, a renunțat la soție.
În această privință e nevinovat. Ea a plecat de bunăvoie.
E un tată minunat pentru băieți.
Încerc doar să gestionez o situație dificilă, doamnă.
La fel și eu.
Plecarea lui forțată va frânge inima surorii mele.
Inimile se refac.
Mai doriți ceva ?
- Nu. - Maiestate...
...Maiestatea Sa Regina într-o vizită în Irlanda de Nord.
Maiestatea Sa se îndreaptă spre Eileen Hall, de trei ani,
care îi dăruiește un buchet de flori.
Regina, cu haină din satin albastru și pălărie asortată,
împarte luminile rampei cu comandorul Townsend,
care o însoțește în turneu.
Mulțimea mai zărește o dată perechea regală,
înaintea plecării acesteia spre primărie.
Pe drum, mii de cetățeni le urează bun venit.
Perechea regală sosește pe terenul de paradă de la Balmoral,
unde s-au adunat 4,000 de foști militari
ca să-și omagieze suverana.
Numeroase școli și organizații de tineret și-au trimis reprezentanți
și toți o salută pe regină zâmbind.
Presa londoneză a cerut din nou o declarație de la palatul Buckingham,
pentru a clarifica zvonul despre idila prințesei Margaret
cu comandorul Townsend,
iar ziarele din toată lumea și-au trimis fotografi
să cerceteze chipul lui Townsend, sperând să găsească un indiciu.
Regina nu poate fi obișnuită să împartă astfel luminile rampei,
însă mulțimea arată interes egal comandorului și Maiestății Sale.
- Închide-l ! - Desigur, doamnă.
Mulțimea și reprezentanții presei s-au înghesuit
să urmărească grupul regal.
L-am invitat în semn de recunoștință pentru serviciul îndelungat
și ca să-mi sprijin sora.
Sperasem că atenția îndreptată spre Margaret și Peter va dispărea,
dar azi abia m-am auzit vorbind.
- Soluția se impune de la sine. - Anume ?
Devansați detașarea comandorului, cu intrare în vigoare neîntârziat.
Dar ar însemna să piardă revederea cu sora mea, la Londra !
I-am dat cuvântul meu.
Uneori, cele mai bune intenții trebuie reconsiderate, Maiestate.
Puteți da vina pe mine.
Nu. Să așteptăm 24 de ore. Poate lucrurile se liniștesc mâine.
Maiestate...
Toboșarii Lambeg, o primire specială din partea protestanților, doamnă.
Comandor Townsend !
Townsend !
Fie ca Dumnezeu să vă dea înțelepciune, loialitate și credință
și ca viitorul să aducă pace, mulțumire și fericire adevărată
poporului Irlandei de Nord !
Townsend !
Ai o clipă, Lilibet ?
Desigur.
Voiam doar să-mi cer scuze pentru atenția presei
și să-ți mulțumesc că m-ai invitat să te însoțesc.
- Apreciez mult gestul. - Măcar atât am putut face.
Am regretat că ți-am împiedicat călătoria în Rhodesia.
Da, o așteptam și eu, și Margaret.
Avem multe preocupări comune, așa cum știi,
ne place să facem totul împreună.
Speraserăm să avem răgazuri în zilele ei libere
ca să ne plimbăm, să înotăm, să călărim.
Dar n-a fost să fie.
Nu.
Oricum, mă bucur că am vorbit.
Doamnă, dacă îmi permiteți...
Mă întrebam dacă Maiestatea Sa a avut timp să reflecteze la chestiune.
Da.
Ocupă-te de ea, Tommy. Cum consideri de cuviință.
Da, doamnă.
- Mulțumesc, Maiestate. - Bună seara, domnule !
Îți mulțumesc mult, Peter.
Doamnă...
Comandor Townsend !
Omul zilei !
Vino sus, te rog !
Vrei să iei loc ?
După consultări cu parlamentul, Ministerul de Externe
și secretarul de presă al Maiestății Sale,
s-a decis ca numirea ta la Bruxelles să intre în vigoare imediat.
Vei fi dus la apartamentul tău,
să-ți faci bagajul, apoi vei merge direct la aeroport.
Avionul spre Bruxelles pleacă peste aproximativ trei ore.
S-a exprimat îndoiala dacă răgazul îți va ajunge.
Sunt însă convins că, fiind militar,
împachetatul rapid și fără sentimentalism ți-a intrat în sânge.
Dar înțelegerea a fost alta.
Înțelegerea între Margaret și Maiestatea Sa Regina,
cunoscută cu siguranță de regina-mamă,
era să petrec puțin timp cu Margaret, la întoarcerea ei din Rhodesia.
Înainte să plec la Bruxelles. Cel puțin 48 de ore.
Propunerea voastră încalcă direct acea înțelegere.
Nu cunosc și nici nu s-ar cuveni să cunosc detaliile intime
ale posibilelor înțelegeri făcute în familie.
Știu însă că postul de atașat militar al ambasadei a devenit liber
neașteptat de devreme și trebuie ocupat neîntârziat.
Desigur, un post crucial, ca acela de atașat militar
la ambasada din Bruxelles, nu poate fi lăsat neocupat mult timp.
Cer doar să rămână neocupat până după întoarcerea prințesei,
așa cum mi s-a promis.
Mă tem că nu va fi posibil.
Tommy...
Înțeleg că-ți faci treaba și atât,
însă călătoria în Irlanda de Nord mi-a arătat clar un lucru.
Dragostea dintre Margaret și mine a atras atenția publicului.
Există un impuls în favoarea noastră,
un sentiment de bucurie și triumf pe care ar fi înțelept să-l admiți.
Oamenii văd sinceritatea iubirii dintre Margaret și mine.
Te sfătuiesc să nu ne blamezi pentru ea.
Rezultatul ar putea fi nedorit.
Peter, dă-mi voie acum să-ți dau, la rândul meu, un sfat.
Când vorbești despre un membru al familiei regale,
folosește titlul cuvenit, în acest caz, Alteța Sa.
Când vorbesc despre femeia iubită și care mă iubește
și-mi va fi în curând soție, îi spun cum vreau, la naiba !
O cheamă Margaret !
Mașina, Townsend...
Așteaptă.
Tic, tac...
Drum bun !
O comunitate albă minusculă, înconjurată de africani primitivi,
a devenit o țară tânără, înfloritoare,
ce are în față promisiunea luminoasă a unei prosperități și mai mari.
A PLECAT LA BRUXELLES PENTRU A-ȘI OCUPA NOUL POST
- Repede ! - Da, domnule !
Cinstim un om cu o clarviziune remarcabilă,
care a văzut ce măreț poate deveni acest teritoriu, odată ce e civilizat.
Doresc pe mai departe prosperitate și succes
tuturor locuitorilor săi !
Doamnelor și domnilor, ridicați-vă pentru reverența regală.
O telegramă pentru prințesa Margareta.
- În cinstea reginei ! - În cinstea reginei !
Mulțumesc.
- Doamnă... - Mulțumesc.
Trebuie să vorbesc cu sora mea.
Acum !
Centrala...
Alteța Sa vrea să telefoneze urgent Maiestății Sale Regina.
- E necesară o linie securizată. - Vă fac legătura.
Ministerul de Externe. Unde să vă plasez apelul ?
La palatul Buckingham. Victoria 4832.
Alteța Sa Regală Prințesa Margaret, pentru Maiestatea Sa Regina.
Domnule !
Prințesa Margaret o caută pe Maiestatea Sa Regina.
- Pe o linie securizată. - Desigur !
De ce durează atât ?
Avem linia securizată, doamnă,
dar Maiestatea Sa e greu de găsit.
Ce-i așa de greu ? E regina ! E foarte vizibilă.
Nu poate dispărea.
DORMITORUL PRINCIPAL
PALATUL ST. JAMES
CASA MARLBOROUGH
Casa Sandringham, bună seara !
Da, domnule, e aici. A sosit de aproximativ o oră.
Da, domnule, imediat.
Doamnă, am găsit-o pe regină.
A compensat la Ascot,
dar încercăm să evităm o repetare a incidentului.
Îmi pare cam lipsit de experiență.
- Jocheul, doamnă ? - Da.
- La telefon, Maiestate ! - Bine.
Mâine-dimineață vreau să-i consemnați performanța pe primii 400 m.
Da, doamnă.
Și să ne gândim să-i dăm alt călăreț.
Da, doamnă.
Da ?
- Cum ai putut ? - Margaret...
Mi-ai promis că-l găsesc când mă întorc !
- Așa e. - De ce a fost trimis ?
- Exilat ca un criminal ! - Situația a scăpat de sub control.
Te-am crezut pe cuvânt, am crezut tot ce mi-ai spus.
Că te bucuri pentru mine, că ne susții...
- Margaret... - Dar ai fost împotriva noastră.
- Nu suporți să fii eclipsată ! - Poftim ?
Să te întreacă sora ta mai mică ! Nu ți-a plăcut niciodată, recunoaște !
N-ai suportat că oamenii ne îndrăgesc !
- Ai vrut să ne distrugi ! - Ce spui e o nebunie !
Nu m-ai ocrotit, nu te voi ocroti nici eu.
Margaret !
Cine seamănă vânt culege furtună, soră dragă !
NU MAI E CA ÎN 1936
IDILA REGALĂ INTERZISĂ
"Legile Angliei spun că orice om, odată divorțat,
are tot dreptul să se recăsătorească."
"Dacă legile sunt bune pentru Anglia, sunt bune și pentru familia regală."
Știu, dar...
"Respectul aproape sfânt arătat Coroanei
de populația britanică e o realitate a vieții,
fapt dovedit de recenta încoronare."
"Puține alte țări ale lumii păstrează atâta stimă pentru monarhiile lor."
"Să se apropie însă de sfârșit secolele de venerație ?"
"Poate ea să mai dureze, în fața cruzimii familiei regale
față de propriii săi membri ?"
"Familia regală britanică a supraviețuit
miilor de dovezi de artificialitate și inutilitate
și pare să-și păstreze strânsoarea fermă asupra loialității poporului."
"Totuși, e puțin probabil să supraviețuiască dovezii clare
că e inumană și crudă."
"Felul în care regina și-a tratat sora a pus în pericol
viitorul monarhiei britanice."
În 48 de ore, trece.
Dacă ai noroc.
Mă tem că va dura mai mult până mă va ierta Margaret.
Cu timpul, te va ierta. E obligată.
Toți suntem obligați.
- Maiestate... - Vin imediat.
- Bună, Mike ! Unde pleci ? - Ți-am spus că lipsesc în weekend.
- Da ? - Baronul dă o petrecere la el acasă.
- Care baron ? - Baronul Nahum.
Președintele clubului nostru de prânz.
Nu te uita așa ! Sunt invitați doar bărbați, nu ?
Absolut.
Ceva întru totul nevinovat.
- Mergem, bătrâne ? - Hai să mergem !
Un păhărel pe drum ?
Pa !